Document ID: 31990L0652

ΟΛΗΓΙΑ ΤΟΥ ΣΥΜΒΟΥΛΙΟΥ της 4ης Δεκεμβρίου 1990 περί τροποποίησως της οδηγίας 87/167/ΕΟΚ όσον αφορά τις ενισχύσεις στη ναυπηγική βιομηχανία (90/652/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόφη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 92 παράγραφος 3 σημείο δ) και το άρθρο 113,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι, από τη στιγμή της ενοποίησης της Γερμανίας, η οδηγία 87/167/ΕΟΚ του Συμβουλίου(4) εφαρμόζεται στο έδαφος της ενωμένης Γερμανίας;
ότι η ναυπηγική βιομηχανία στην πρώην Λαοκρατική Δημοκρατία της Γερμανίας απαιτεί κατεπείγουσα διαδικασία αναδιάρθρωσης; ότι η άμεση εφαρμογή των κοινών ανωτάτων ορίων για τις ενισχύσεις στην παραγωγή ενδέχεται να μη διευκολύνει τη διαδικασία αυτή και ότι πρέπει να προβλεφθούν ιδιαίτερες ρυθμίσεις, ούτως ώστε να δοθεί στην εν λόγω ναυπηγική βιομηχανία η δυνατότητα να ολοκληρώσει σταδιακά τη διαδικασία αναδιάρθρωσης και να συμμορφωθεί με το καθεστώς παροχής ενισχύσεων που εφαρμόζεται στο σύνολο της Κοινότητας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Ά ρθρο 1 Η οδηγία 87/167/ΕΟΚ τροποποιείται ως εξής:
1.Η επικεφαλίδα του κεφαλαίου IV αντικαθίσταται από το ακόλουθο κείμενο:
"ΙΣΠΑΝΙΑ, ΠΟΡΤΟΓΑΛΙΑ ΚΑΙ ΤΟ ΕΔΑΦΟΣ ΤΗΣ ΠΡΩΗΝ ΛΑΟΚΡΑΤΙΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ".
2.Στο άρθρο 9 παράγραφος 1, προστίθεται το ακόλουθο κείμενο:
"..., ούτε στο έδαφος της πρώην Λαοκρατικής Δημοκρατίας της Γερμανίας."
3.Στο άρθρο 9 προστίθεται η ακόλουθη παράγραφος:
"4. Οι λειτουργικές ενισχύσεις για τη ναυπήγηση και μετατροπή σκαφών στην πρώην Λαοκρατική Δημοκρατία της Γερμανίας μπορεί να θεωρηθούν ως συμβιβάσιμες με την κοινή αγορά, εφόσον:
-ο τομέας αυτός έχει αναλάβει συστηματικό και συγκεκριμένο πρόγραμμα αναδιάρθρωσης, στο
οποίο συμπεριλαμβάνεται η μείωση του παραγωγικού δυναμικού, το οποίο μπορεί να θεωρηθεί ότι είναι σε θέση να της επιτρέψει να λειτουργήσει με ανταγωνιστικούς όρους,
-οι ενισχύσεις μειώνονται προοδευτικά.".
Ά ρθρο 2 Η παρούσα οδηγία εφαρμόζεται από τις 3 Οκτωβρίου 1990, ημερομηνία της ενοποίησης της Γερμανίας.
Ά ρθρο 3 Η παρούσα οδηγία απευθύνεται στα κράτη μέλη.
Βρυξέλλες, 4 Δεκεμβρίου 1990.

Labels: 18
19
1
5